

***WADA* tehniskais dokuments par sporta analīžu veikšanu**

|  |  |  |  |
| --- | --- | --- | --- |
| Dokumenta numurs: | TDSSA | Versijas numurs: | 10.0 |
| Sarakstījusi: | Stratēģisko pārbaužu ekspertu konsultatīvā grupa | Apstiprinājusi: | *WADA* izpildkomiteja |
| Datums: | 2024. gada 12. septembris | Spēkā stāšanās datums: | 2025. gada 1. janvāris |

**1.0. Ievads**

2021. gada Pasaules antidopinga *kodeksa* (*Kodekss*) 5.4.1. pantā ir noteikta šāda prasība: *“Antidopinga organizācija izstrādā pārbaužu veikšanas plānu un veic pārbaudes saskaņā ar prasībām, kas noteiktas Pārbaužu un izmeklējumu starptautiskajā standartā.” Pārbaužu* un izmeklējumu *starptautiskā standarta* (*ISTI*) 4.2.3. pantā ir noteikts: *“Izstrādājot savu pārbaužu veikšanas plānu, antidopinga organizācija tajā iekļauj TDSSA prasības.”*

Šā *tehniskā dokumenta* par sporta analīžu veikšanu (*TDSSA*) mērķis ir nodrošināt, ka visas *antidopinga organizācijas* (*ADO*), kas veic *pārbaudes* tajos sporta veidos vai disciplīnās, par kurām uzskata, ka pastāv risks, ka tajās varētu tikt lietotas *TDSSA* darbības jomā iekļautas *aizliegtās vielas* un/vai *aizliegtās metodes*, atbilstoši un konsekventi izmanto un pieņem *TDSSA* darbības jomā iekļautas *aizliegtās vielas* un/vai *aizliegtās metodes* un citus rīkus, kas atbalsta *aizliegto vielu* konstatēšanu un/vai *aizliegto metožu lietošanas* noteikšanu, piemēram, *sportista bioloģisko pasi* (*ABP*). Saskaņā ar *ISTI* ir obligāti jāievēro *TDSSA* un tā papildinājumi.

*TDSSA* papildina citus antidopinga rīkus un programmas, piemēram, *sportista bioloģisko pasi*, informācijas vākšanu un izmeklēšanu. *TDSSA* izstrāde ir balstīta uz zinātnisku pieeju, fizioloģiskās un ar fizioloģiju nesaistītās prasības attiecībā uz *sportista* sniegumu sasaistot ar *TDSSA* darbības jomā iekļauto *aizliegto vielu* un/vai *aizliegto metožu* potenciālo ergogēno ieguvumu.

Katram sporta veidam vai disciplīnai ir norādīts minimālais analīžu apmērs (MAA) *TDSSA* darbības jomā iekļauto *aizliegto vielu* un/vai *aizliegto metožu* konstatēšanai, kas izteikts kā procentuālā daļa no atbilstīgo analīžu kopskaita un balstīts uz attiecīgā sporta veida vai disciplīnas fizioloģiskā riska novērtējumu. Pilns MAA saraksts katram sporta veidam vai disciplīnai ir sniegts 1.–4. papildinājumā*.*

MAA piemēro *pārbaudēm*, ko visas *antidopinga organizācijas* veic attiecīgās *antidopinga organizācijas* definīcijām atbilstīgiem *starptautiska līmeņa sportistiem* un *valsts līmeņa sportistiem*.

Nav jāuzskata, ka katra sporta veida vai disciplīnas MAA ir precīzs analīžu skaits, kas *antidopinga organizācijai* jāīsteno attiecīgajā sporta veidā vai disciplīnā. Tā vietā, kā liecina nosaukums, tās jāuzskata par minimālajām prasībām, un *antidopinga organizācijas* tiek mudinātas noteikt stingrākas prasības nekā MAA, ja tās, pamatojoties uz savu riska novērtējumu un jebkādu informāciju, kas tām varētu būt pieejama, uzskata, ka tas ir atbilstoši. Lai konstatētu *TDSSA* darbības jomā iekļautas *aizliegtās vielas* un/vai *aizliegtās metodes*, *antidopinga organizācijas* tiek arī mudinātas izmantot *Kodeksa* 6.6. pantu, saskaņā ar ko *antidopinga organizācijas* var lūgt laboratorijām analizēt *paraugus*, par kuriem jau ir paziņots negatīvs analīžu rezultāts un kuri ir saglabāti papildu analīzei.

Pilns *aizliegto vielu un metožu saraksts* joprojām attiecas uz visiem sporta veidiem, tostarp uz tiem sporta veidiem, uz kuriem neattiecas *TDSSA* un/vai kuros MAA ir nulle (0 %). Jebkura *antidopinga organizācija* pēc saviem ieskatiem un par saviem līdzekļiem jebkurā laikā var pieprasīt laboratorijai izanalizēt jebkuru *paraugu*, lai noteiktu, vai nav lietota viena vai vairākas *TDSSA* darbības jomā iekļautās *aizliegtās vielas* un/vai *aizliegtās metodes*.

Turklāt saskaņā ar *Kodeksa* 6.4.1. pantu “*laboratorijas pēc savas iniciatīvas un uz sava rēķina vai pēc tās antidopinga organizācijas pieprasījuma, kas sāka un vadīja paraugu ņemšanu, var analizēt to aizliegto vielu paraugus vai tās aizliegtās metodes, kas nav iekļautas standarta paraugu analīzes izvēlnē*”.Tas ietver arī tās *aizliegtās vielas* un/vai *aizliegtās metodes*, kas ir aprakstītas *TDSSA*.

*WADA* ir izstrādājusi neobligātas pamatnostādnes, lai palīdzētu īstenot un piemērot *TDSSA*. Šīs pamatnostādnes ir atrodamas *WADA* tīmekļa vietnē, taču tās nav uzskatāmas par *TDSSA* papildinājumu, jo tās laiku pa laikam tiks grozītas, lai atspoguļotu ieinteresēto personu pastāvīgās vajadzības un labākās prakses attīstību.

*Kodeksā*, *starptautiskajos standartos* un *TDSSA* definētie termini ir atrodami *TDSSA* 10. pantā.

**2.0. Mērķi**

*TDSSA* mērķi ir veicināt efektīvas *pārbaudes*, veicot šādas darbības:

**2.1.** nosakot labi pamatotu un samērīgu MAA *TDSSA* darbības jomā iekļautajām *aizliegtajām vielām* un/vai *aizliegtajām metodēm* konkrētos sporta veidos vai disciplīnās;

**2.2.** nosakot kritērijus, saskaņā ar kuriem visas *antidopinga organizācijas* pārbaužu veikšanas plānā (*TDP*) piemēro MAA, vienlaikus atzīstot nepieciešamību pēc rīcības brīvības, jo *Kodeksam* atbilstīgās antidopinga programmas ir daudzveidīgas;

**2.3.** nodrošinot, ka *TDSSA* atbalsta visu *sportista bioloģiskās pases* moduļu īstenošanu, lai turpinātu veikt uz datiem pamatotas *pārbaudes* un mērķtiecīgu analīzi, piemēram, lai konstatētu eritropoetīna receptoru agonistus (ERA[[1]](#footnote-2)), un

**2.4.** informējot *antidopinga organizācijas* par *pārbaužu* un analīžu labāko praksi *TDSSA* darbības jomā iekļauto *aizliegto vielu* un/vai *aizliegto metožu* konstatēšanai konkrētos sporta veidos vai disciplīnās.

**3.0. Darbības joma**

**3.1. *Sportista* līmenis**

*TDSSA* attiecas uz *pārbaudēm*, kas tiek veiktas *starptautiska līmeņa sportistiem* un *valsts līmeņa sportistiem* (saskaņā ar attiecīgi starptautisko federāciju (SF) un *valstu antidopinga organizāciju* (*VADO*) definīcijām). *Antidopinga aģentūras* var piemērot *TDSSA* arī *amatieru līmeņa sportistiem* vai citiem *sportistiem* savā jurisdikcijā. Lai noteiktu, vai ir sasniegtas piemērojamās *TDSSA* MAA vērtības, tiks ņemtas vērā tikai tās analīzes, kas būs veiktas *starptautiska līmeņa sportistiem* un *valsts līmeņa sportistiem*. *TDSSA* izpratnē visi *sportisti*, kas sacenšas tādos *sporta pasākumos*, kas ir kādas *lielu sporta pasākumu rīkotājorganizācijas* (*MEO*) jurisdikcijā, ir vai nu *starptautiska līmeņa sportisti*, vai *valsts līmeņa sportisti*.

***3.2. TDSSA* iekļautās *aizliegtās vielas* un/vai *aizliegtās metodes***

*Aizliegtās vielas* un/vai *aizliegtās metodes*, kas ietilpst *TDSSA* darbības jomā, parasti netiek iekļautas laboratoriju veiktajā standarta *paraugu* analīzē, un to konstatēšanai ir nepieciešamas papildu analīzes metodes.

*TDSSA* darbības jomā iekļautās *aizliegtās vielas* un/vai *aizliegtās metodes* ir šādas:

* eritropoetīna receptoru agonisti (ERA), kas norādīti S2.1.1. punktā;
* augšanas hormons (*GH*), kas norādīts S2.2.3. punktā, un
* augšanas hormona atbrīvotājfaktori (*GHRF*), tostarp augšanas hormona atbrīvotājhormons (*GHRH*) un tā analogi, augšanas hormona sekrēcijas stimulatori (*GHS*) un to mimētiskie līdzekļi, kā arī augšanas hormona atbrīvotājpeptīdi (*GHRP*), kas norādīti S2.2.4. punktā.

Lai gan *GHRF* MAA īstenošana ir obligāta kopš 2017. gada 1. janvāra, obligātā *GH* MAA īstenošana visos sporta veidos vai disciplīnās ir atlikta un tiks atkārtoti izvērtēta, kad *antidopinga organizācijas* būs papildus īstenojušas *sportista bioloģiskās pases* endokrīno moduli[[2]](#footnote-3). Ir stingri ieteicams īstenot *sportista bioloģiskās pases* endokrīno moduli tajos sporta veidos vai disciplīnās, kurās *GH* MAA ir 15 % vai lielāks. Sporta veidos vai disciplīnās, kurās *GH* MAA ir 10 %, *antidopinga organizācijas* tiek mudinātas apsvērt ieguvumus, ko radīs *sportista bioloģiskās pases* endokrīnā moduļa īstenošana. Visi *paraugi*, kas būs analizēti *sportista bioloģiskās pases* endokrīnā moduļa ietvaros, tiks ņemti vērā, nosakot attiecīgā sporta veida vai disciplīnas *GH* MAA.

Laika posmā, kamēr *GH* MAA īstenošana ir atlikta:

* *antidopinga organizācijas* tiek mudinātas turpināt darīt visu iespējamo, lai veiktu *GH* pārbaudes, piešķirot prioritāti *TDSSA* uzskaitītajiem augstāka riska sporta veidiem vai disciplīnām;
* situācijās, kad tiek ziņots, ka *paraugā* ir konstatēta *netipiska GH atrade*, un/vai kad izmeklēšanā ticama informācija liecina par iespējamu *GH* ļaunprātīgu izmantošanu, *antidopinga organizācijām* jāveic *sportistam* *GH* analīze. Turklāt *antidopinga organizācijām* tiek stingri ieteikts pieprasīt šādu *paraugu* ilgstošu uzglabāšanu papildu analīzei, kad *GH* analīzes tehnoloģija būs vairāk attīstīta, un
* saskaņā ar *WADA* *Kodeksa* ievērošanas uzraudzības programmu *antidopinga organizācijas* netiks sauktas pie atbildības par attiecīgo *GH* MAA nesasniegšanu.

Informācija par *TDSSA* darbības jomā iekļautajām *aizliegtajām vielām* un/vai *aizliegtajām metodēm* un norādījumi par *pārbaužu* veikšanas stratēģijām attiecībā uz katru no *aizliegtajām vielām* ir sniegti *TDSSA* *Pārbaužu* veikšanas rokasgrāmatās.[[3]](#footnote-4) Papildus *TDSSA* *Pārbaužu* veikšanas rokasgrāmatām *antidopinga organizācijām* ir pieejama arī *Pārbaužu* veikšanas rokasgrāmata par gāzu hromatogrāfijas/sadegšanas/izotopu attiecības masspektrometriju (*GC/C/IRMS*).

**3.3. *Sportista bioloģiskās pases* hematoloģijas moduļa īstenošana**

*Sportista bioloģiskās pases* hematoloģijas modulim ir svarīga loma mērķtiecīgā *sportistu* atlasē *pārbaudēm*, ERA konstatēšanā un saukšanā pie atbildības par antidopinga noteikumu pārkāpumiem saistībā ar asins dopinga metožu *lietošanu*. *Sportista bioloģiskās pases* hematoloģijas moduļa īstenošana tajos sporta veidos vai disciplīnās, kurās ERA MAA ir 30 % vai lielāks, ir **obligāta**, lai nodrošinātu atbilstību *TDSSA*.

Turklāt, lai nodrošinātu atbilstību *TDSSA*, *sportista bioloģiskās pases* hematoloģijas moduļa īstenošana ietver atbilstību šādiem obligātajiem kritērijiem:

a) tiek iekļauti visi tie *sportisti*, kas ir reģistrēti *antidopinga organizācijas* *pārbaudāmo sportistu reģistrā* tajos sporta veidos vai disciplīnās, kurās ERA MAA ir 30 % vai lielāks (saskaņā ar *TDSSA*) un kuras ir iekļautas šīs *antidopinga organizācijas* pārbaužu veikšanas plānā;

b) *sportista bioloģiskās pases* programma atbilst visiem piemērojamajiem *sportista bioloģiskās pases* *tehniskajiem dokumentiem* un *starptautiskajiem standartiem*, tostarp *ISTI*, *Starptautiskajam rezultātu pārvaldības standartam* un spēkā esošajam piemērojamajam *tehniskajam dokumentam* *sportistu* bioloģisko pasu pārvaldības struktūrvienībām (*APMU*);

c) visiem *sportistiem*, kas ir iekļauti *antidopinga organizācijas* *pārbaudāmo sportistu reģistrā* tajos sporta veidos vai disciplīnās, kurās ERA MAA ir 30 % vai lielāks, un kas tādējādi ir daļa no šīs *antidopinga organizācijas* *sportista bioloģiskās pases* hematoloģijas moduļa programmas, katru gadu tiek ieplānotas vidēji vismaz trīs *sportista bioloģiskās pases* asins analīzes un

d) šo analīžu plānošana tiek veikta atbilstoši *sportista* pases statusam, kā arī jebkurai informācijai, kas var būt pieejama *antidopinga organizācijai*, un *APMU* ieteikumiem, lai tiem *sportistiem*, kuriem ir noteikti netipiski/aizdomīgi pases parametri, tiktu veikts vairāk analīžu nekā tiem *sportistiem*, kuru pasu parametri ir normāli.

*Antidopinga organizācijām* ir Antidopinga administrācijas un pārvaldības sistēmā (*ADAMS*) jāsniedz *WADA* ziņas par saviem *pārbaudāmo sportistu reģistriem*. To, vai *antidopinga organizācija* izpilda savu *sportista bioloģiskās pases* hematoloģijas programmu, *WADA* uzraudzīs plašākas Kodeksa prasību ievērošanas uzraudzības programmas ietvaros, pamatojoties uz iepriekš izklāstītajiem kritērijiem un *ISTI*.

Saskaņā ar norādi *WADA* novērtējumam par to *sportista bioloģiskās pases* asins analīžu skaitu, kas jāveic katrai *antidopinga organizācijai* (skat. iepriekš minēto c) kritēriju), *antidopinga organizācijas* veikto un *ADAMS* sistēmā reģistrēto *sportista bioloģiskās pases* asins analīžu skaits gadā tiks dalīts ar *pārbaudāmo sportistu reģistrā* iekļauto sportistu skaitu tajos sporta veidos vai disciplīnās, kurās ERA MAA ir 30 % vai lielāks.

Tiem *pārbaudāmo sportistu reģistrā* iekļautajiem sportistiem, kuriem sportista bioloģiskās pases pārvaldības struktūrvienība ir noteikusi netipiskus vai aizdomīgus pases parametrus, gada laikā jāveic vairāk nekā trīs *sportista bioloģiskās pases* asins analīzes. Tiem *pārbaudāmo sportistu reģistrā* iekļautajiem sportistiem, kuru pases parametri ir normāli[[4]](#footnote-5), gada laikā veic vismaz vienu *sportista bioloģiskās pases* asins analīzi. Tādam *pārbaudāmo sportistu reģistrā* iekļautam *sportistam*, kam iepriekš nav veiktas *sportista bioloģiskās pases* asins analīzes, no sporta veida vai disciplīnas, kurā ERA minimālais analīžu apmērs ir 30 % vai lielāks, *antidopinga organizācija* pirmā gada laikā ieplāno vismaz trīs *sportista bioloģiskās pases* asins analīzes, lai noteiktu sākotnējo apjomu un pēc tam pielāgotu *pārbaužu* biežumu, apspriežoties ar šīs *antidopinga organizācijas* sportista bioloģiskās pases pārvaldības struktūrvienību un ņemot vērā informāciju, kas var būt pieejama šai *antidopinga organizācijai*.

Šīs prasības neliedz *antidopinga organizācijai* īstenot *sportista bioloģiskās pases* hematoloģijas moduli tiem *sportistiem*, kas nav iekļauti tās *pārbaudāmo sportistu reģistrā*, bet ir iekļauti, piemēram, tās *pārbaužu* reģistrā vai kādas citas *antidopinga organizācijas* *pārbaudāmo sportistu reģistrā*, un *antidopinga organizācijas* tiek mudinātas to darīt, kad vien tas ir iespējams.

Ir **stingri ieteicams** īstenot *sportista bioloģiskās pases* hematoloģijas moduli tajos sporta veidos vai disciplīnās, kurās ERA MAA ir 30 % vai lielāks.Sporta veidos vai disciplīnās, kurās ERA MAA ir 10 %, *antidopinga organizācijas* tiek mudinātas apsvērt ieguvumus, ko radīs *sportista bioloģiskās pases* hematoloģijas moduļa īstenošana. Īstenojot *sportista bioloģiskās pases* hematoloģijas moduli sporta veidiem vai disciplīnām, kurās ERA MAA ir 15 % vai mazāks, *antidopinga organizācijas* piemēro tos pašus kritērijus, kas izklāstīti iepriekš b)–d) apakšpunktā.

Turklāt *sportista bioloģiskās pases* hematoloģijas moduļa īstenošana sniedz iespēju *antidopinga organizācijām* elastīgāk noteikt procentuālo ERA MAA ar nosacījumu, ka tiek izpildīti *TDSSA* 6. pantā izklāstītie kritēriji.

**4.0. Minimālais analīžu apmērs sporta veidiem un disciplīnām**

Minimālais analīžu apmērs sporta veidiem un disciplīnām ir noteikts šādos papildinājumos:

* **1. papildinājumā** – minimālais analīžu apmērs olimpiskajos, SOK atzītajos un neatzītajos starptautisko federāciju sporta veidos un disciplīnās;[[5]](#footnote-6)
* **2. papildinājumā** – minimālais analīžu apmērs *sportistiem* ar invaliditāti tajos sporta veidos un disciplīnās, attiecībā uz kurām Starptautiskā Paraolimpiskā komiteja veic starptautiskās federācijas funkcijas;
* **3. papildinājumā –** minimālais analīžu apmērs *sportistiem* ar invaliditāti tajos sporta veidos un disciplīnās, attiecībā uz kurām Starptautiskā Paraolimpiskā komiteja neveic starptautiskās federācijas funkcijas;
* **4. papildinājumā –** minimālais analīžu apmērs starptautisko federāciju un citu organizāciju, kas ir ārpus olimpiskās/paraolimpiskās kustības, sporta veidos un disciplīnās.

**5.0. Pārbaužu veikšanas plānošana un procentuālais minimālais analīžu apmērs**

**5.1. Pārbaužu veikšanas plāns**

Saskaņā ar *ISTI* 4.1.1. pantu katrai *antidopinga organizācijai* ir jāplāno un jāīsteno pārdomātas *pārbaudes* tiem *sportistiem*, attiecībā uz kuriem tai ir pilnvaras, un šīm *pārbaudēm* ir jābūt samērīgām ar dopinga risku un efektīvām šādas prakses atklāšanai un novēršanai.

*TDSSA* ir daļa no riska novērtējuma un kopējā pārbaužu veikšanas plāna izstrādes procesa. Kad pārbaužu veikšanas plāns ir izstrādāts, katra *antidopinga organizācija* ir atbildīga par *TDSSA* īstenošanas pārvaldību visa *pārbaužu* gada laikā, noteiktiem *sportistiem* mērķtiecīgi piemērojot noteikto MAA.

**5.2. MAA piemērošana pārbaužu veikšanas plānam**

Mērķis ir īstajā laikā pārbaudīt īstos *sportistus* attiecībā uz īsto(-ajām) *aizliegto(-ajām) vielu(-ām)* un/vai *aizliegto(-ajām) metodi(-ēm)*. Kad *antidopinga organizācija* sava pārbaužu veikšanas plāna ietvaros ir veikusi nepieciešamo riska novērtējumu un noteikusi veicamās analīzes kādam sporta veidam vai disciplīnai, tā katram sporta veidam vai disciplīnai piemēro paredzēto MAA procentuālo vērtību, lai noteiktu minimālo analīžu skaitu, kas nepieciešams katras *aizliegtās vielas* konstatēšanai.

Šā aprēķina vajadzībām viena analīze ietver jebkuru *paraugu* daudzumu, kas savākts no viena *sportista* viena *paraugu* savākšanas procesa laikā. Piemēram, tiks uzskatīts, ka viena analīze ir *paraugu* savākšanas process, kurā tiek savākts viens urīna *paraugs*, viens *sportista bioloģiskās pases* asins *paraugs* un viens izžāvēta asina piliena *paraugs*. Šajā aprēķinā neiekļauj atsevišķi veiktas *sportista bioloģiskās pases* asins un/vai izžāvēta asins piliena analīzes.

Ikvienu MAA vērtību, kas pēc piemērošanas kopējam analīžu skaitam nav vienāda ar veselu skaitli, noapaļo vai nu uz augšu, vai uz leju līdz tuvākajam veselajam skaitlim.

Ja *antidopinga organizācijai* ir izlūkdati, saskaņā ar kuriem vienu analīzi, kas noteikta kādam sporta veidam vai disciplīnai, būtu iespējams efektīvāk izmantot attiecībā uz kādu konkrētu *sportistu* augstāka riska sporta veidā vai disciplīnā, šī *antidopinga organizācija* var šo atsevišķo analīzi noteikt šim *sportistam*.

Lai gan *TDSSA* ievērošana ir obligāta[[6]](#footnote-7), kopējais pārbaudāmo *sportistu* skaits, pārbaudāmo *sportistu* atlase, savākto *paraugu* matricu (*t. i.,* urīna vai asins) atlase un šo analīžu veikšanas laiks, kā arī savāktajiem *paraugiem* veicamo analīžu veidi paliek *antidopinga organizācijas* ziņā.

Minimālā analīžu apmēra sasniegšanai attiecīgajos sporta veidos vai disciplīnās jābalstās uz *pārbaužu* kvalitāti, nevis tikai uz nepieciešamā analīžu skaita sasniegšanu. Tādējādi analīžu iedalīšanai, ja iespējams, jābūt pamatotai ar izlūkdatiem, kas var ietvert informāciju par *sportista bioloģisko pasi*, aptuveno atrašanās vietu, sacensību periodu laiku un jebkādu citu informāciju, kura var ietekmēt *TDSSA* darbības jomā iekļauto *aizliegto vielu* un/vai *aizliegto metožu* *lietošanas* modeli un laiku.

Papildu norādījumus par *TDSSA* īstenošanu pārbaužu veikšanas plānā var atrast *WADA* publikācijā “[*TDSSA* – Pamatnostādnes par tehniskā dokumenta par sporta analīžu veikšanu īstenošanu](https://www.wada-ama.org/en/resources/tdssa-guidelines-implementing-technical-document-sport-specific-analysis)”, *WADA* publikācijā “[Pamatnostādnes par efektīvas *pārbaužu* programmas īstenošanu](https://www.wada-ama.org/en/resources/tdssa-guidelines-implementing-technical-document-sport-specific-analysis)” un *TDSSA* *Norādēs pārbaužu* veikšanai.3

**5.3. Sporta veidi un disciplīnas, kurās minimālais analīžu apmērs ir pieci procenti (5 %)**

Lai palielinātu rīcības brīvību un *antidopinga organizācijas* varētu koncentrēt resursus uz augstāka riska sporta veidiem vai disciplīnām, *TDSSA* prasību ievērošana sporta veidos un disciplīnās, kurās minimālais analīžu apmērs ir 5 %, nav obligāta. Tomēr *antidopinga organizācijas* tiek stingri mudinātas sasniegt 5 % minimālo analīžu apmēru attiecīgajos sporta veidos vai disciplīnās, kas uzskaitītas *TDSSA*, lai saglabātu atturošu iedarbību.

**5.4. Sporta veidi un disciplīnas, kurās minimālais analīžu apmērs ir nulle procentu (0 %)**

Tiem sporta veidiem vai disciplīnām, par kurām ir noteikts, ka tajās pastāv minimāls fizioloģisks risks saistībā ar *TDSSA* darbības jomā iekļauto *aizliegto vielu* un/vai *aizliegto metožu* ļaunprātīgu lietošanu, un kurās saistītais minimālais analīžu apmērs ir 0 %, tik un tā piemēro *sacensību laikā* un *ārpus sacensību laika* nodotu urīna *paraugu* standarta analīžu izvēlnes.

Tomēr šādos sporta veidos vai disciplīnās jebkura *antidopinga organizācija* var jebkurā laikā veikt pārbaudes *TDSSA* darbības jomā iekļauto *aizliegto vielu* un/vai *aizliegto metožu* konstatēšanai, jo īpaši tad, ja attiecīgā *antidopinga organizācija* ir savākusi konkrētu informāciju, kas liecina par šādu *aizliegto vielu* un/vai *aizliegto metožu* lietošanas iespējamību.

**6.0. Rīcības brīvība minimālā analīžu apmēra īstenošanā**

*ISTI* 4.7.2. pantā ir noteikts: “*Antidopinga organizācija var lūgt WADA tai piešķirt zināmu rīcības brīvību TDSSA noteiktā minimālā analīžu apmēra īstenošanā aizliegto vielu klātbūtnes vai aizliegto metožu lietošanas konstatēšanai.*”

Lai *WADA* varētu apsvērt rīcības brīvību minimālā analīžu apmēra īstenošanā, *antidopinga organizācijai* ir jāpierāda, ka tā ir īstenojusi *sportista bioloģiskās pases* hematoloģijas moduli un/vai uz izlūkdatiem balstītas *pārbaužu* stratēģijas un/vai rīkus, kā arī to, kā šādas pieejas nodrošina pieejamo *pārbaužu* resursu izmantošanu visefektīvākajā un lietderīgākajā veidā. *TDSSA* prasību ievērošana vien nav pietiekama, lai pierādītu, ka *pārbaudes* tiek veiktas, pamatojoties uz izlūkdatiem.

Pēc tam, kad *antidopinga organizācija* būs pabeigusi pašnovērtējumu par to, vai tā ir izpildījusi noteiktos kritērijus, un pēc attiecīgo dokumentu, piemēram, *antidopinga organizācijas* riska novērtējuma, pārbaužu veikšanas plāna un *pārbaudāmo sportistu reģistra*, iesniegšanas *WADA*, šī *antidopinga organizācija* automātiski kvalificēsies līdz pat 50 %[[7]](#footnote-8) rīcības brīvībai minimālā analīžu apmēra īstenošanā tajos sporta veidos vai disciplīnās, kurās šī *antidopinga organizācija* vēlas rīcības brīvību, ar nosacījumu, ka *WADA* to pārskata.

*WADA* patur tiesības lūgt *antidopinga organizācijai* papildu informāciju, kas pamato pieprasīto rīcības brīvību. Sporta veidos un disciplīnās, kurās minimālais analīžu apmērs ir 10 % vai mazāks, rīcības brīvību nevar piešķirt. *WADA* var liegt vai atsaukt rīcības brīvību vai samazināt tās apmēru, ja pašnovērtējums ir veikts nepareizi vai attiecīgie pieprasītie dokumenti ir iesniegti daļēji / nav iesniegti noteiktajā termiņā, vai ja tiek konstatēts, ka *antidopinga organizācijas* pārbaužu programma neatbilst *ISTI* prasībām.

**6.1. *Sportista bioloģiskās pases* hematoloģijas moduļa īstenošana (attiecas tikai uz ERA minimālo analīžu apmēru).**

Lai varētu saņemt rīcības brīvību līdz 50 % apmērā no ERA minimālā analīžu apmēra kādā sporta veidā vai disciplīnā, pamatojoties uz *sportista bioloģiskās pases* hematoloģijas moduļa pieņemšanu, *antidopinga organizācijai* jāspēj pierādīt, ka tā atbilst visiem turpmāk minētajiem kritērijiem:

**6.1.1.** attiecīgā sporta veida vai disciplīnas *sportista bioloģiskās pases* programma ir pilnībā darbojusies vismaz 12 mēnešus;

**6.1.2.** *sportista bioloģiskās pases* programmu pārvalda *WADA* apstiprināta sportista bioloģiskās pases pārvaldības struktūrvienība saskaņā ar spēkā esošo *tehnisko dokumentu* sportistu bioloģisko pasu pārvaldības struktūrvienībām;

**6.1.3.** *sportista bioloģiskās pases* programmas ietvaros tiek īstenotas *mērķpārbaudes*, pamatojoties uz sportista bioloģiskās pases pārvaldības struktūrvienības ieteikumiem attiecībā uz ERA;

**6.1.4.** visi attiecīgie *sportista bioloģiskās pases* dati, tostarp *dopinga kontroles* veidlapas (DKV), ir pieejami *ADAMS* sistēmā, lai *WADA* varētu veikt uzraudzību, un

**6.1.5.** ir izpildīti visi šā *tehniskā dokumenta* 3.3. pantā aprakstītie kritēriji.

**6.2. Kritēriji, kas nav saistīti ar *sportista bioloģisko pasi* (hematoloģijas moduli)**

Ņemot vērā kritērijus, kas nav saistīti ar *sportista bioloģisko pasi*, rīcības brīvība minimālā analīžu apmēra vērtību īstenošanā attiecas tikai uz *TDSSA* darbības jomā iekļautajām *aizliegtajām vielām* un/vai *aizliegtajām metodēm*. Šo kritēriju vidū ir šādi (bet ne tikai):

a) lielākajai daļai pārbaužu gan *sacensību laikā*, gan *ārpus sacensībām* jābūt *mērķpārbaudēm*;

b) saņemtie antidopinga izlūkdati tiek apkopoti un analizēti, lai noteiktu modeļus, tendences un sakarības, kas palīdz sīkāk izstrādāt efektīvu antidopinga stratēģiju;

c) politikas nostādņu un procedūru izstrāde un īstenošana saistībā ar informācijas apmaiņu ar citām *antidopinga organizācijām* un tiesībaizsardzības iestādēm, kā arī saistībā ar konfidenciālu avotu izmantošanas atvieglošanu un veicināšanu;

d) alternatīvu *pārbaudes* stratēģiju īstenošana, tostarp specifisku analīžu veikšana tādu citu *aizliegto vielu* un/vai *aizliegto metožu* konstatēšanai, kas neietilpst *TDSSA* darbības jomā, izžāvētu asins pilienu *paraugu* ņemšana, asins *paraugu* ņemšana *sportista bioloģiskās pases* steroīdu modulim, *sportista bioloģiskās pases* endokrīnā moduļa izmantošana u. c.;

e) regulāra ilgtermiņa uzglabāšanā esošo *paraugu* pārskatīšana, lai novērtētu un veiktu nepieciešamās papildu analīzes, un

f) elektroniskas sistēmas (t. i., “bezpapīra sistēmas”) izmantošana paraugu savākšanas procesu īstenošanai (piemēram, izmantojot *WADA* dopinga kontrolieru centrālo lietojumprogrammu).

Tām *antidopinga organizācijām*, kas var pierādīt, ka iepriekš minētie kritēriji ir šīs *antidopinga organizācijas* antidopinga programmas aktīva sastāvdaļa, par katru izpildīto kritēriju no a), d), e) un/vai f) apakšpunktā minētajiem kritērijiem tiks atļauta 10 % rīcības brīvība minimālā analīžu apmēra īstenošanā, savukārt par katru izpildīto kritēriju no b) un/vai c) apakšpunktā minētajiem kritērijiem šīm *antidopinga organizācijām* tiks atļauta 5 % rīcības brīvība.

**6.3. Pieteikšanās rīcības brīvībai minimālā analīžu apmēra īstenošanā**

Šā procesa aprakstu un to kritēriju pilnu uzskaitījumu, kas jāizpilda, lai pamatotu pieteikumu par rīcības brīvību minimālā analīžu apmēra vērtību īstenošanā, var atrast [*WADA Kodeksa* ievērošanas centrā](https://ccq.wada-ama.org/ccq/pages/login.xhtml) un [Pielāgojamības pieteikuma aizpildīšanas rokasgrāmatā](https://www.wada-ama.org/en/resources/world-anti-doping-program/tdssa-application-flexibility-user-guide) *WADA* tīmekļa vietnē.

**6.3. Rīcības brīvības termiņš minimālā analīžu apmēra īstenošanā**

Rīcības brīvība minimālā analīžu apmēra īstenošanā būs spēkā ne ilgāk kā divus gadus, ja *antidopinga organizācija* turpinās ievērot kritērijus, kuru uzskaitījums ir iekļauts [*WADA* *Kodeksa* ievērošanas centrā](https://ccq.wada-ama.org/ccq/pages/login.xhtml) vai [Pielāgojamības pieteikuma aizpildīšanas rokasgrāmatā](https://www.wada-ama.org/en/resources/world-anti-doping-program/tdssa-application-flexibility-user-guide%20resource-download).Ja *antidopinga organizācija* vairs neatbilst kritērijiem, kas ietverti tās rīcības brīvības pieteikumā, šī *antidopinga organizācija* par to paziņo *WADA*. *WADA* jebkurā laikā var pārskatīt saskaņā ar šo 6. pantu piešķirto rīcības brīvību. Ja *antidopinga organizācija* vēlas pagarināt savas rīcības brīvības termiņu, tā pirms šā termiņa beigām sazinās ar *WADA*.

**7.0. Dokumentācija**

*Antidopinga organizācija* nodrošina, ka attiecīgajā dokumentā vai *ADAMS* sistēmā tiek precīzi reģistrēta turpmāk norādītā informācija, lai *WADA* varētu uzraudzīt un novērtēt, kā šī *antidopinga organizācija* īsteno *TDSSA*.

**7.1. Dopinga kontroles veidlapā norādītais sporta veids un disciplīna**

Lai nodrošinātu precīzu *paraugu* analīžu reģistrēšanu laboratorijās un statistikas ziņošanu *ADAMS* sistēmā, *pārbaudes* iestādēm, *paraugu* savākšanas iestādēm un to *dopinga kontrolieriem* ir jāpārliecinās, ka vismaz dopinga kontroles veidlapas laboratorijas eksemplārā attiecībā uz *sportistu* ir ierakstīts pareizais sporta veids un disciplīna, kas norādīta *TDSSA* 1.–4. papildinājumā.

**7.2. Analīžu veids katram *paraugam***

Pieprasījums laboratorijai veikt analīzi, lai konstatētu *TDSSA* darbības jomā iekļautās *aizliegtās vielas* un/vai *aizliegtās metodes*, jāiesniedz par katru *paraugu*, lai nodrošinātu, ka laboratorija veic pareizās analīzes un precīzi ziņo rezultātus *ADAMS* sistēmā.

Analīzes veidu, kas ir nepieciešams konkrētajam *paraugam*, norāda vai nu uzraudzības ķēdes (vai līdzvērtīgā) dokumentācijā, ko kopā ar *paraugiem* nosūta laboratorijai, vai izmantojot citu efektīvu saziņas metodi, par kuru ir panākta vienošanās ar to laboratoriju, kas ir atbildīga par *antidopinga organizācijas paraugu* analīzi. Tomēr dopinga kontroles veidlapā pieprasītās analīzes veidu nenorāda.

**7.3. Pārbaudāmā *sportista* līmenis**

*TDSSA* piemēro *starptautiska līmeņa sportistiem* un *valsts līmeņa sportistiem* saskaņā ar katras *antidopinga organizācijas* definīciju. Lai palīdzētu uzraudzīt *antidopinga organizācijas* pārbaužu veikšanas plānu un minimālā analīžu apmēra piemērošanu šiem noteiktajiem *sportistiem*, *antidopinga organizācija* *sportista* līmeni reģistrē *ADAMS* sistēmā. *WADA* plašākās prasību ievērošanas programmas ietvaros *antidopinga organizācijām* var tikt lūgts apstiprināt šos datus *WADA*.

**8.0. Datu analīze un uzraudzība**

Lai uzraudzītu prasību ievērošanu, *WADA* izmanto *ADAMS Next Gen* iekļauto *TDSSA* uzraudzības rīku. *Antidopinga organizācijām* tiek stingri ieteikts regulāri izmantot šo rīku, lai uzraudzītu *TDSSA* prasību ievērošanu. Lai iegūtu plašāku informāciju par *TDSSA* uzraudzības rīku *ADAMS Next Gen* sistēmā, *antidopinga organizācijas* var iepazīties ar *WADA* tīmekļa vietnē pieejamo [Ziņošanas rokasgrāmatu *pārbaužu* uzraudzībai](https://www.wada-ama.org/en/resources/reporting-guide-monitor-testing) vai sazināties ar *ADAMS* [Palīdzības centru](https://adams-help.wada-ama.org/hc/en-us/articles/360020224054-3-5-TDSSA-Monitoring).

*TDSSA* uzraudzības un prasību ievērošanas nolūkos *WADA*, pamatojoties uz *ADAMS* sistēmā ietverto *dopinga kontroles* statistiku, izvērtēs, vai *antidopinga organizācija* ir veikusi minimālo analīžu apmēru. Tas ietvers arī šādus elementus, bet ne tikai tos:

* pārbaužu kopskaits un analīžu veidi, kas veikti attiecīgajā 12 mēnešu laika posmā no 1. janvāra līdz 31. decembrim;
* minimālais analīžu apmērs, kas sasniegts katrai *TDSSA* darbības jomā iekļautajai *aizliegto vielu* kategorijai katrā no sporta veidiem vai disciplīnām, kuras uzskaitītas *antidopinga organizācijas* pārbaužu veikšanas plānā;
* pārbaudīto *sportistu* skaits un
* *sportista bioloģiskās pases* hematoloģijas moduļa īstenošana tajos sporta veidos vai disciplīnās, kurās ERA minimālais analīžu apmērs *pārbaudāmo sportistu reģistrā* iekļautajiem *sportistiem* ir vienāds ar 30 % vai lielāks.

Šī statistika un jebkura cita būtiska informācija tiks izmantota arī tam, lai laika gaitā pārskatītu un modificētu *TDSSA*.

Ir paredzams, ka *antidopinga organizācijas* izmantos šos datus arī savu pārbaužu veikšanas plānu pārskatīšanā un *dopinga kontroles* programmu pārvaldībā.

Plašāku novērtējumu par to, kā *antidopinga organizācijas* ievēro *TDSSA* prasības, veic *WADA* pastāvīgās prasību ievērošanas un uzraudzības programmas ietvaros. Šajā novērtējumā ietilpst to metožu pārskats, kuras *antidopinga organizācija* ir izmantojusi pārbaužu veikšanā, lai sasniegtu *ISTI* noteikto minimālo analīžu apmēru, tostarp, bet ne tikai, riska novērtējums *antidopinga organizācijas* jurisdikcijā esošo *sportistu* vidū un informācijas un izlūkdatu izmantošana pārbaužu atlasei noteiktiem *sportistiem* un pārbaužu laika noteikšanai.

Jebkura *antidopinga organizācijas* pieprasītā retrospektīvā analīze attiecībā uz *TDSSA* darbības jomā iekļautajām *aizliegtajām vielām* un/vai *aizliegtajām metodēm* tiks ņemta vērā, novērtējot attiecīgo *TDSSA* prasību ievērošanu tajā gadā, kurā *paraugs* bija savākts, nevis tajā gadā, kurā tika pieprasīta retrospektīvā analīze.

**9.0. *TDSSA* pārskatīšana**

Pastāvīga pārskatīšanas procesa ietvaros *WADA* uzraudzīs *TDSSA* īstenošanu. Laiku pa laikam var tikt izdotas *TDSSA* pārskatītās redakcijas, pamatojoties vai nu uz apspriedēm ar *antidopinga organizācijām* un laboratorijām, vai uz *Kodeksa* vai *starptautisko standartu* pārskatītajām redakcijām vai citu iemeslu dēļ pēc *WADA* ieskatiem (piemēram, *Aizliegto vielu un metožu saraksta* pārskatīšana vai tādas *aizliegtas vielas* un/vai *aizliegtas metodes* iekļaušana sarakstā, kas neietilpst *TDSSA* darbības jomā). *Antidopinga organizācijas* tiks iepriekš informētas par šādu izmaiņu stāšanos spēkā.

**10.0. Definīcijas**

**10.1. Tie *TDSSA* izmantotie termini, kas ir definēti 2021. gada *Kodeksā*, ir rakstīti slīprakstā.**

**10.2. Tie *TDSSA* izmantotie termini, kas ir definēti starptautiskajos standartos, ir pasvītroti.**

**10.3. Definīcijas terminiem, kas *TDSSA* ir lietoti īpašā nozīmē**

**Minimālais analīžu apmērs (MAA)** – to analīžu skaits, kas *antidopinga organizācijai* jāveic *TDSSA* darbības jomā iekļautu *aizliegto vielu* un/vai *aizliegto metožu* konstatēšanai katrā sporta veidā vai disciplīnā un kas izteikts kā procentuālā daļa no atbilstīgo pārbaužu kopskaita tās pārbaužu veikšanas plānā.

**Fizioloģiskā riska novērtējums** – sporta veida vai disciplīnas fizioloģisko prasību analīze, ņemot vērā sniegumu uzlabojošo ieguvumu, ko potenciāli var sniegt *TDSSA* iekļautās *aizliegtās vielas* un/vai *aizliegtās metodes*.

**1. papildinājums**

Minimālais analīžu apmērs olimpiskajos un SOK atzīto starptautisko federāciju, kā arī Neatkarīgo atzīto sporta veidu federāciju alianses sporta veidos un disciplīnās

| **SPORTA VEIDS** | **DISCIPLĪNA** | **ERA (%)** | ***GH* (%)[[8]](#footnote-9)** | **Augšanas hormona atbrīvotājfaktori (%)** |
| --- | --- | --- | --- | --- |
| **Aikido** | **Aikido** | 0 | 0 | 0 |
| **Airēšana** | **Airēšana** | 30 | 10 | 10 |
| **Aistoksports** | **Aistoksports, distance** | 0 | 5 | 5 |
| **Aistoksports (angliski – *icestocksport*)** | **Aistoksports, mešana mērķī** | 0 | 0 | 0 |
| **Alpīnisms un kāpšana** | **Visas** | 10 | 5 | 5 |
| **Amerikāņu futbols** | **Amerikāņu futbols** | 5 | 15 | 15 |
| **Amerikāņu futbols** | **Karogfutbols** | 5 | 5 | 5 |
| **Armvrestlings** | **Armvrestlings** | 5 | 15 | 15 |
| **Automobiļu sporta veidi** | **Visas** | 5 | 0 | 0 |
| **Badmintons** | **Badmintons** | 10 | 10 | 10 |
| **Basketbols** | **Basketbols** | 10 | 10 | 10 |
| **Basketbols** | **3 x 3** | 10 | 10 | 10 |
| **Basku pelota** | **Basku pelota** | 5 | 5 | 5 |
| **Beisbols** | **Beisbols** | 5 | 10 | 10 |
| **Bendijs** | **Bendijs** | 5 | 10 | 10 |
| **Biatlons** | **Biatlons** | 60 | 10 | 10 |
| **Biljards** | **Visas** | 0 | 0 | 0 |
| **Bobslejs** | **Bobslejs** | 5 | 10 | 10 |
| **Bobslejs** | **Skeletons** | 0 | 10 | 10 |
| **Boulings** | **Visas** | 0 | 0 | 0 |
| **Bridžs** | **Bridžs** | 0 | 0 | 0 |
| **Burāšana** | **Visas** | 5 | 5 | 5 |
| **Dambrete** | **Dambrete** | 0 | 0 | 0 |
| **Dzīvību glābšana** | **Dzīvību glābšana** | 10 | 5 | 5 |
| **Džiudžitss** | **Visas** | 10 | 10 | 10 |
| **Džudo** | **Džudo** | 10 | 10 | 10 |
| **Fistbols** | **Fistbols** | 5 | 5 | 5 |
| **Florbols** | **Florbols** | 5 | 5 | 5 |
| **Frisbijs** | **Frisbijs** | 5 | 5 | 5 |
| **Futbols** | **Pludmales futbols** | 5 | 5 | 5 |
| **Futbols** | **Futbols** | 10 | 10 | 10 |
| **Futbols** | **Telpu futbols** | 5 | 5 | 5 |
| **Gaisa sporta veidi** | **Visas** | 0 | 0 | 0 |
| **Galda teniss** | **Galda teniss** | 5 | 5 | 5 |
| **Go** | **Go** | 0 | 0 | 0 |
| **Golfs** | **Golfs** | 5 | 5 | 5 |
| **Hokejs** | **Hokejs** | 5 | 10 | 10 |
| **Jāšana** | **Iejāde** | 0 | 0 | 0 |
| **Jāšana** | **Pajūgu braukšana** | 0 | 0 | 0 |
| **Jāšana** | **Trīscīņa** | 5 | 5 | 5 |
| **Jāšana** | **Izturības jāšanas disciplīna** | 5 | 5 | 5 |
| **Jāšana** | **Lēkšana** | 5 | 5 | 5 |
| **Jāšana** | **Reinings** | 0 | 0 | 0 |
| **Jāšana** | **Voltižēšana** | 5 | 5 | 5 |
| **Kamaniņu braukšana** | **Kamaniņu braukšana** | 0 | 10 | 10 |
| **Kamanu suņu sports** | **Kamanu suņu sports** | 0 | 0 | 0 |
| **Kanoe laivu / kajaku airēšana** | **200 m sprints** | 10 | 10 | 10 |
| **Kanoe laivu / kajaku airēšana** | **Airēšanas slaloms** | 15 | 10 | 10 |
| **Kanoe laivu / kajaku airēšana** | **Polo ar kanoe laivām** | 5 | 10 | 10 |
| **Kanoe laivu / kajaku airēšana** | **Vidēja distance (500 m)** | 15 | 10 | 10 |
| **Kanoe laivu / kajaku airēšana** | **Pūķa laivas** | 10 | 5 | 5 |
| **Kanoe laivu / kajaku airēšana** | **Brīvais stils** | 5 | 10 | 10 |
| **Kanoe laivu / kajaku airēšana** | **Garā distance (1000 m)** | 30 | 5 | 5 |
| **Kanoe laivu / kajaku airēšana** | **Maratons** | 30 | 5 | 5 |
| **Kanoe laivu / kajaku airēšana** | **Okeāna sacīkstes** | 309 | 5 | 5 |
| **Kanoe laivu / kajaku airēšana** | **Atklātos ūdeņos** | 5 | 10 | 10 |
| **Karatē** | **Karatē** | 10 | 10 | 10 |
| **Karsēju sports** | **Karsēju sports** | 5 | 5 | 5 |
| **Kājvolejbols** | **Visas** | 0 | 0 | 0 |
| **Kāpšanas sports** | **Boulderings** | 10 | 10 | 10 |
| **Kāpšanas sports** | **Apvienotā kāpšana** | 10 | 10 | 10 |
| **Kāpšanas sports** | **Svins** | 10 | 10 | 10 |
| **Kāpšanas sports** | **Ātrkāpšana** | 10 | 10 | 10 |
| **Kendo** | **Kendo** | 5 | 5 | 5 |
| **Kērlings** | **Kērlings** | 0 | 0 | 0 |
| **Kikbokss** | **Visas** | 15 | 10 | 10 |
| **Korfbols** | **Korfbols** | 10 | 5 | 5 |
| **Krikets** | **Visas** | 5 | 10 | 10 |
| **Kultūrisms** | **Kultūrisms** | 5 | 30 | 30 |
| **Kultūrisms** | **Fitness** | 10 | 30 | 30 |
| **Lakross** | **Lakross** | 10 | 10 | 10 |
| **Lauka hokejs** | **Lauka hokejs** | 10 | 10 | 10 |
| **Lauka hokejs** | **Iekštelpās** | 5 | 5 | 5 |
| **Loka šaušana** | **Visas** | 0 | 0 | 0 |
| **Minigolfs** | **Minigolfs** | 0 | 0 | 0 |
| **Modernā desmitcīņa** | **Modernā desmitcīņa** | 5 | 5 | 5 |
| **Motorlaivu sports** | **Ūdensmotocikli** | 5 | 5 | 5 |
| **Motorlaivu sports** | **Aplis** | 0 | 0 | 0 |
| **Motorlaivu sports** | **Atklātos ūdeņos** | 0 | 0 | 0 |
| **Motosports** | **Visas** | 5 | 0 | 0 |
| **Netbols** | **Netbols** | 10 | 5 | 5 |
| **Orientēšanās** | **Visas** | 309 | 5 | 5 |
| **Paukošana** | **Špaga** | 5 | 5 | 5 |
| **Paukošana** | **Florete** | 5 | 5 | 5 |
| **Paukošana** | **Zobens** | 5 | 5 | 5 |
| **Petanka sporta veidi** | **Visas** | 0 | 0 | 0 |
| **Polo** | **Visas** | 5 | 5 | 5 |
| **Pūķa laivas** | **Pūķa laivas** | 10 | 5 | 5 |
| **Raketbols** | **Raketbols** | 10 | 5 | 5 |
| **Reslings** | **Visas** | 15 | 10 | 10 |
| **Riteņbraukšana** | **Velosipēda vadīšanas prasmes** | 5 | 5 | 5 |
| **Riteņbraukšana** | **BMX frīstailā parka disciplīna** | 5 | 10 | 10 |
| **Riteņbraukšana** | **BMX sacīkstes** | 5 | 15 | 15 |
| **Riteņbraukšana** | **Velokross** | 30 | 10 | 10 |
| **Riteņbraukšana** | **Kalnu riteņbraukšanas daunhils** | 5 | 10 | 10 |
| **Riteņbraukšana** | **Kalnu riteņbraukšanas izturības sacensības** | 30 | 10 | 10 |
| **Riteņbraukšana** | **Kalnu riteņbraukšanas sprints** | 5 | 15 | 15 |
| **Riteņbraukšana** | **Šosejas riteņbraukšana** | 60 | 10 | 10 |
| **Riteņbraukšana** | **Izturības sacensības treka riteņbraukšanā** | 30 | 10 | 10 |
| **Riteņbraukšana** | **Sprints treka riteņbraukšanā** | 5 | 15 | 15 |
| **Rokasbumba** | **Pludmales rokasbumba** | 5 | 5 | 5 |
| **Rokasbumba** | **Iekštelpās** | 10 | 10 | 10 |
| **Sambo** | **Sambo** | 10 | 10 | 10 |
| ***Savate*** | **Visas** | 10 | 10 | 10 |
| **Savienības regbijs** | **Regbijs-15** | 10 | 10 | 10 |
| **Savienības regbijs** | **Regbijs-7** | 10 | 10 | 10 |
| **Sērfošana** | **Visas** | 10 | 5 | 5 |
| **Skrituļslidošanas sporta veidi** | **Skrituļslidošana kalnos un nobrauciens ar *inline* tipa skrituļslidām** | 10 | 10 | 10 |
| **Skrituļslidošanas sporta veidi** | **Daiļslidošana ar skrituļslidām** | 5 | 5 | 5 |
| **Skrituļslidošanas sporta veidi** | **Hokejs** | 5 | 10 | 10 |
| **Skrituļslidošanas sporta veidi** | **Ātrskrituļslidošana ar *inline* tipa skrituļslidām 1000 m vai mazākā distancē** | 15 | 10 | 10 |
| **Skrituļslidošanas sporta veidi** | **Ātrskrituļslidošana ar *inline* tipa skrituļslidām distancē, kas lielāka par 1000 m** | 30 | 10 | 10 |
| **Skrituļslidošanas sporta veidi** | **Skrituļderbijs** | 5 | 5 | 5 |
| **Skrituļslidošanas sporta veidi** | **Ekstrēmā skrituļslidošana** | 5 | 10 | 10 |
| **Skrituļslidošanas sporta veidi** | **Motorolleru sacensības** | 5 | 10 | 10 |
| **Skrituļslidošanas sporta veidi** | **Skeitbords** | 5 | 10 | 10 |
| **Skrituļslidošanas sporta veidi** | **Skrituļkross** | 5 | 10 | 10 |
| **Skvošs** | **Skvošs** | 10 | 5 | 5 |
| **Slēpošana** | **Kalnu slēpošana** | 15 | 10 | 10 |
| **Slēpošana** | **Distanču slēpošana** | 60 | 10 | 10 |
| **Slēpošana** | **Ziemeļu divcīņa** | 30 | 10 | 10 |
| **Slēpošana** | **Frīstails (visas apakšdisciplīnas)** | 10 | 5 | 5 |
| **Slēpošana** | **Tramplīnlēkšana** | 0 | 5 | 5 |
| **Slēpošana** | **Snovbords (visas apakšdisciplīnas)** | 10 | 5 | 5 |
| **Slēpošanas alpīnisms** | **Slēpošanas alpīnisms** | 30 | 5 | 5 |
| **Slidošana** | **Daiļslidošana** | 10 | 10 | 10 |
| **Slidošana** | **Šorttreks** | 15 | 10 | 10 |
| **Slidošana** | **Ātrslidošana 1500 m vai mazākā distancē** | 15 | 10 | 10 |
| **Slidošana** | **Ātrslidošana distancē, kas lielāka par 1500 m** | 30 | 10 | 10 |
| **Slidošana** | **Sinhronā slidošana** | 10 | 5 | 5 |
| **Softbols** | **Softbols** | 5 | 10 | 10 |
| **Softteniss** | **Softteniss** | 5 | 5 | 5 |
| **Spēka trīscīņa** | **Visas** | 5 | 30 | 30 |
| **Spiningošanas daudzcīņa** | **Spiningošanas daudzcīņa** | 0 | 0 | 0 |
| **Sporta dejas** | **Visas** | 5 | 5 | 5 |
| **Sporta makšķerēšana** | **Sporta makšķerēšana** | 0 | 0 | 0 |
| **Sumo** | **Sumo** | 10 | 10 | 10 |
| **Svarcelšana** | **Svarcelšana** | 5 | 30 | 30 |
| **Šahs** | **Šahs** | 0 | 0 | 0 |
| **Šaušana** | **Visas** | 0 | 0 | 0 |
| **Šautriņu mešana** | **Šautriņu mešana** | 0 | 0 | 0 |
| **Taizemes bokss** | **Taizemes bokss** | 15 | 10 | 10 |
| **Tekbols** | **Tekbols** | 5 | 5 | 5 |
| **Tekvondo** | **Pumse** | 5 | 5 | 5 |
| **Tekvondo** | **Sparings** | 10 | 10 | 10 |
| **Teniss** | **Teniss** | 10 | 5 | 5 |
| **Triatlons** | **Visas** | 60 | 10 | 10 |
| **U-šu** | **Saņda (brīva kontaktcīņa)** | 10 | 10 | 10 |
| **U-šu** | **Taolu (kustību kompleksi)** | 5 | 5 | 5 |
| **Ūdens sporta veidi** | **Niršana** | 0 | 5 | 5 |
| **Ūdens sporta veidi** | **Peldēšanas sprints 100 m vai mazākā distancē** | 10 | 10 | 10 |
| **Ūdens sporta veidi** | **Garas distances (800 m vai vairāk) peldējums** | 30 | 5 | 5 |
| **Ūdens sporta veidi** | **Vidējas distances (200–400 m) peldējums** | 15 | 5 | 5 |
| **Ūdens sporta veidi** | **Atklātos ūdeņos** | 30 | 5 | 5 |
| **Ūdens sporta veidi** | **Mākslas peldēšana** | 10 | 5 | 5 |
| **Ūdens sporta veidi** | **Ūdenspolo** | 10 | 10 | 10 |
| **Ūdensslēpošana** | **Bez slēpēm** | 5 | 5 | 5 |
| **Ūdensslēpošana** | **Veikbords aiz troses** | 5 | 5 | 5 |
| **Ūdensslēpošana** | **Ūdensslēpošana aiz troses** | 5 | 5 | 5 |
| **Ūdensslēpošana** | **Ūdensslēpošanas sacīkstes** | 5 | 5 | 5 |
| **Ūdensslēpošana** | **Turnīri** | 5 | 5 | 5 |
| **Ūdensslēpošana** | **Veikbords aiz laivas** | 5 | 5 | 5 |
| **Vieglatlētika** | **Apvienotie sporta pasākumi** | 30[[9]](#footnote-10) | 15 | 15 |
| **Vieglatlētika** | **Lēkšana** | 10 | 15 | 15 |
| **Vieglatlētika** | **Garās distances (3000 m vai vairāk)** | 60 | 5 | 5 |
| **Vieglatlētika** | **Vidējas distances (800–1500 m)** | 30 | 10 | 10 |
| **Vieglatlētika** | **Sprints 400 m vai mazākā distancē** | 10 | 15 | 15 |
| **Vieglatlētika** | **Mešana** | 5 | 15 | 15 |
| **Vieglatlētika** | **Skriešana pa takām un kalnos** | 60 | 10 | 10 |
| **Vingrošana** | **Mākslas** | 10 | 10 | 10 |
| **Vingrošana** | **Akrobātiskā** | 5 | 10 | 10 |
| **Vingrošana** | **Ritmiskā** | 5 | 5 | 5 |
| **Vingrošana** | **Gaisa vingrošana** | 10 | 5 | 5 |
| **Vingrošana** | **Vingrošana uz tramplīna** | 5 | 5 | 5 |
| **Vingrošana** | **Vingrošana uz batuta** | 5 | 5 | 5 |
| **Virves vilkšana** | **Virves vilkšana** | 5 | 10 | 10 |
| **Volejbols** | **Pludmales volejbols** | 5 | 5 | 5 |
| **Volejbols** | **Volejbols** | 5 | 5 | 5 |
| **Zemūdens sporta veidi** | **Akvatlons (zemūdens cīņas)** | 15 | 10 | 10 |
| **Zemūdens sporta veidi** | **Peldēšana ar pleznām atklātā ūdenī** | 30 | 5 | 5 |
| **Zemūdens sporta veidi** | **Peldēšana ar pleznām baseinā** | 15 | 5 | 5 |
| **Zemūdens sporta veidi** | **Brīvā niršana (visas apnojas apakšdisciplīnas)** | 15 | 5 | 5 |
| **Zemūdens sporta veidi** | **Zemūdens orientēšanās** | 15 | 5 | 5 |
| **Zemūdens sporta veidi** | **Zemūdens makšķerēšana** | 15 | 5 | 5 |
| **Zemūdens sporta veidi** | **Niršana ar akvalangu** | 15 | 5 | 5 |
| **Zemūdens sporta veidi** | **Šaušana mērķī** | 0 | 0 | 0 |
| **Zemūdens sporta veidi** | **Zemūdens hokejs** | 5 | 5 | 5 |
| **Zemūdens sporta veidi** | **Zemūdens regbijs** | 5 | 5 | 5 |

**2. papildinājums**

Minimālais analīžu apmērs *sportistu* ar invaliditāti sporta veidos un disciplīnās

**SPK sporta veidi**

|  |  |  |  |  |
| --- | --- | --- | --- | --- |
| **SPORTA VEIDS** | **DISCIPLĪNA** | **ERA (%)** | ***GH* (%)8** | **Augšanas hormona atbrīvotājfaktori (%)** |
| **Parahokejs** | **Parahokejs** | 5 | 5 | 5 |
| **Paralimpiskā spēka trīscīņa** | **Paralimpiskā spēka trīscīņa** | 5 | 30 | 30 |
| **Paralimpiskās šaušanas sports** | **Paralimpiskās šaušanas sports** | 0 | 0 | 0 |
| **Parapeldēšana** | **Klases: S1/SB1/SM1-S3/SB3/SM3** | 5 | 5 | 5 |
| **Parapeldēšana** | **Klases: S4/SB4/SM4–S9/SB8/SM9** | 15 | 5 | 5 |
| **Parapeldēšana** | **Klases: S10/SB9/SM10–S14/SB14** | 30 | 10 | 10 |
| **Parasporta veidi** | **Ratiņkrēslu sacīkstes – visas distances, visas klases** | 30 | 10 | 10 |
| **Parasporta veidi** | **Lēkšana – visas klases** | 5 | 10 | 10 |
| **Parasporta veidi** | **Skriešanas sprints 400 m vai mazākā distancē – visas klases** | 5 | 10 | 10 |
| **Parasporta veidi** | **Skriešana vidējā (800–1500 m) distancē – visas klases** | 309 | 10 | 10 |
| **Parasporta veidi** | **Skriešana izturības (vairāk nekā 1500 m) distancēs – visas klases** | 30 | 5 | 5 |
| **Parasporta veidi** | **Mešana no sēdus stāvokļa – visas klases F31-F34/F51-F53** | 5 | 5 | 5 |
| **Parasporta veidi** | **Mešana no sēdus stāvokļa – visas klases F54-F57** | 5 | 10 | 10 |
| **Parasporta veidi** | **Mešana stāvus – visas klases** | 5 | 10 | 10 |

**3. papildinājums**

Minimālais analīžu apmērs *sportistu* ar invaliditāti sporta veidos un disciplīnās

**Sporta veidi, kas nav SPK sporta veidi**

| **SPORTA VEIDS** | **DISCIPLĪNA** | **ERA (%)** | ***GH* (%)8** | **Augšanas hormona atbrīvotājfaktori (%)** |
| --- | --- | --- | --- | --- |
| **Airēšana** | **Paralimpiskā airēšana** | 30 | 10 | 10 |
| **Armvrestlings** | **Paralimpiskais armvrestlings** | 5 | 15 | 15 |
| **Badmintons** | **Paralimpiskais badmintons** | 5 | 5 | 5 |
| **Basketbols** | **Ratiņbasketbols** | 5 | 5 | 5 |
| **Bobslejs** | **Parabobslejs** | 5 | 5 | 5 |
| **Boča** | **Paralimpiskā boča** | 0 | 0 | 0 |
| **Burāšana** | **Paralimpiskā burāšana** | 0 | 0 | 0 |
| **Džudo** | **Paralimpiskais džudo** | 10 | 10 | 10 |
| **Galda teniss** | **Paralimpiskais galda teniss** | 5 | 5 | 5 |
| **Golbols** | **Golbols** | 5 | 5 | 5 |
| **Jāšana** | **Paralimpiskā jāšana** | 0 | 0 | 0 |
| **Kanoe airēšana** | **Paralimpiskā kanoe airēšana** | 10 | 10 | 10 |
| **Kāpšanas sports** | **Paralimpiskā grūtā kāpšana** | 5 | 10 | 10 |
| **Kērlings** | **Ratiņkrēslu kērlings** | 0 | 0 | 0 |
| **Lauka hokejs** | **Paralimpiskais lauka hokejs** | 5 | 5 | 5 |
| **Paralimpiskās sporta dejas** | **Paralimpiskās sporta dejas** | 0 | 0 | 0 |
| **Paravolejbols** | **Sēdvolejbols** | 5 | 5 | 5 |
| **Paravolejbols** | **Pludmales paravolejbols** | 5 | 5 | 5 |
| **Paukošana** | **Paukošana ratiņkrēslos** | 5 | 5 | 5 |
| **Piecu spēlētāju futbols** | **Paralimpiskais piecu spēlētāju futbols** | 5 | 5 | 5 |
| **Regbijs** | **Ratiņkrēslu regbijs** | 5 | 5 | 5 |
| **Riteņbraukšana** | **Paralimpiskā riteņbraukšana** | 30 | 5 | 5 |
| **Rokasbumba** | **Ratiņkrēslu rokasbumba** | 5 | 5 | 5 |
| **Septiņu spēlētāju futbols** | **Paralimpiskais septiņu spēlētāju futbols** | 5 | 5 | 5 |
| **Sērfošana** | **Paralimpiskā sērfošana (visas apakšdisciplīnas)** | 5 | 5 | 5 |
| **Slēpošana** | **Paralimpiskā kalnu slēpošana** | 5 | 5 | 5 |
| **Slēpošana** | **Paralimpiskā distanču slēpošana** | 30 | 10 | 10 |
| **Slēpošana** | **Paralimpiskais snovbords** | 5 | 5 | 5 |
| **Šaušana ar loku** | **Paralimpiskā šaušana ar loku** | 0 | 0 | 0 |
| **Tekvondo** | **Paralimpiskais tekvondo – kjorugi** | 10 | 10 | 10 |
| **Teniss** | **Ratiņteniss** | 5 | 5 | 5 |
| **Triatlons** | **Paralimpiskais triatlons** | 30 | 10 | 10 |
| **Ūdensslēpošana** | **Paralimpiskā ūdensslēpošana** | 0 | 0 | 0 |

**4. papildinājums**

Minimālais analīžu apmērs starptautisko federāciju un citu organizāciju, kas ir ārpus olimpiskās/paraolimpiskās kustības, sporta veidos un disciplīnās

|  |  |  |  |  |
| --- | --- | --- | --- | --- |
| **SPORTA VEIDS** | **DISCIPLĪNA** | **ERA (%)** | ***GH* (%)8** | **Augšanas hormona atbrīvotājfaktori (%)** |
| **Angļu bouls** | **Angļu bouls** | 0 | 0 | 0 |
| **Austrāliešu futbols** | **Austrāliešu futbols** | 10 | 10 | 10 |
| **Bokss** | **Bokss** | 15 | 10 | 10 |
| **E-sports** | **E-sports** | 0 | 0 | 0 |
| **Galda futbols** | **Galda futbols** | 0 | 0 | 0 |
| **Jauktā cīņas māksla** | ***IMMAF* jauktā cīņas māksla** | 15 | 10 | 10 |
| **Karatē** | **Kjokušinkai karatē do** | 10 | 10 | 10 |
| **Karsēju sports** | **Karsēju sports** | 5 | 5 | 5 |
| **Korašs** | **Visas** | 10 | 10 | 10 |
| **Kudo** | **Kudo** | 10 | 10 | 10 |
| **Lēkšana ar lecamauklu** | **Visas** | 10 | 5 | 5 |
| **Līgas regbijs** | **Līgas regbijs** | 10 | 10 | 10 |
| **Pilona sports** | **Pilona sports** | 10 | 10 | 10 |
| **Raftings** | **Raftings** | 5 | 10 | 10 |
| **Svarbumbu celšana** | **Svarbumbu celšana** | 10 | 30 | 30 |
| **Tautas bumba** | **Tautas bumba** | 5 | 5 | 5 |
| **Tekvondo** | ***ITF Austria* tekvondo** | 10 | 10 | 10 |
| **Tekvondo** | ***ITF Switzerland* tekvondo** | 10 | 10 | 10 |
| **Triatlons** | ***Ironman*** | 60 | 10 | 10 |

1. Šajā tehniskajā dokumentā akronīms “ERA” ir lietots, lai aprakstītu vielas, kas tiek analizētas saskaņā ar spēkā esošo un piemērojamo *WADA* *Tehnisko dokumentu* par EPO. [↑](#footnote-ref-2)
2. Lai iegūtu plašāku informāciju par *sportista bioloģiskās pases* endokrīno moduli, tostarp piekļuvi bieži uzdotajiem jautājumiem vai *pārbaužu* veikšanas stratēģijām, lūdzu, sazinieties ar *WADA* *sportista bioloģiskās pases* komandu, rakstot uz e-pasta adresi: athletepassport@wada-ama.org. [↑](#footnote-ref-3)
3. Lai saņemtu *TDSSA* *Pārbaužu* veikšanas rokasgrāmatu eksemplāru un/vai *GC/C/IRMS* *pārbaužu* veikšanas rokasgrāmatas eksemplāru, lūdzu, rakstiet uz e-pasta adresi: testing@wada-ama.org. [↑](#footnote-ref-4)
4. To nosaka sportista bioloģiskās pases pārvaldības struktūrvienība. [↑](#footnote-ref-5)
5. Te ir ietverti tikai tie sporta veidi, kurus nav atzinusi Starptautiskā Olimpiskā komiteja (SOK), bet kuru federācijas ir Neatkarīgo atzīto sporta veidu federāciju alianses (*AIMS*) biedri. [↑](#footnote-ref-6)
6. Izņemot tad, kad ir skaidri norādīts citādi. [↑](#footnote-ref-7)
7. Pieprasījumi par tādu rīcības brīvību minimālā analīžu apmēra īstenošanā, kas pārsniedz 50 %, netiks pieņemti. [↑](#footnote-ref-8)
8. *GH* minimālā analīžu apmēra īstenošana visos sporta veidos vai disciplīnās ir atlikta un tiks atkārtoti izvērtēta, kad *antidopinga organizācijas* būs papildus īstenojušas *sportista bioloģiskās pases* endokrīno moduli. [↑](#footnote-ref-9)
9. *TDSSA* 10. redakcijā, kas stājās spēkā 2025. gada 1. janvārī, ERA MAA ir palielināts no 15 % uz 30 %. *Antidopinga organizācijām* ir jāpielāgo savs pārbaužu veikšanas plāns pārskatītajam ERA MAA un jāiekļauj sportista bioloģiskās pases hematoloģijas moduļa īstenošana šajā sporta veidā / disciplīnā. [↑](#footnote-ref-10)